वोज्नियाकी तीसरी बार किसी ग्रैंडस्लैम के फाइनल में पहुंची है. वह 2010 में विश्व रैंकिंग में शीर्ष पर पहुंची थी लेकिन उसके बाद से सिर्फ एक बार 2014 में यूएस ओपन में ही फाइनल खेल सकी थी. फाइनल में पहुंची दोनों खिलाड़ियों में बहुत सी समानताएं है. सिमोना हालेप जहां टॉप सीड है वहीं वोज्नियाकी दूसरे नंबर पर हैं. दोनों बिना ही ग्रैंड स्लैम जीते रैंकिंग में नंबर वन के पायदान पर पहुंच गई थी. दोनों ने अपने पहले ग्रैंड स्लैंम फाइनल में हार का सामना किया है. सेरेना विलियम्स के ना होने की वजह से पहले ही सभी के लिए उम्मीदें बढ़ गई थी. दोनों यह जानती है कि खिताब जीतने का उन्हें इससे अच्छा मौका नहीं मिलेगा.